 Kikao cha Jumatano Juni 20 cha Baraza la Haki za Binaadamu la Umoja wa Mataifa mjini Geneva kilichozungumzia mauaji ya makusudi na uhuru wa kujieleza, kilifanyika huku kiti cha Marekani kikiwa kitupu, baada ya Balozi wake, Nikki Haley, kutangaza kuiondoa nchi yake huku akilikosoa vikali baraza hilo kwa kile alichosema ni chuki za kupindukia dhidi ya Israel na akilioteza kidole kwa kuwa kwake na wajumbe ambao wenyewe ni wavunjaji wakubwa wa haki za binaadamu, kwa kuzitaja China, Cuba, Venezuela na Congo. 